stanford-oval/wikipedia huggingface dataset:
אפולודורוס מאתונה
הערות שוליים

↑  הגיית השם ביוונית: אפולודורוֹס, במלעיל דמלעיל (ההטעמה בהברה השלישית מהסוף).
↑  Dictionary of Greek and Roman Biography and Mythology, volume 1, p. 234
1 2  מנחם שטרן - M. Stern, Greek and Latin Authors on Jews and Judaism, Jerusalem, 1976, Vol. I, XIX. Apollodorus of Athens, p. 117
↑  Dictionary of Greek and Roman Biography and Mythology, volume 1, p. 235
↑  Apollodorus, Chronicle
↑  יוסף בן מתתיהו, נגד אפיון, מאמר שני, פרק ז.
| --- | --- |
בקרת זהויות :  NLI: 987007257877905171  PLWABN: 9810572797705606  BNE: XX910310  BnF: cb130920765 (data)  CANTIC: a1109395x  CiNii: DA06594156  GND: 118503650  ICCU: SBLV265230  ISNI: 0000 0004 5302 9368  LCCN: n84107769  LNB: 000024615  NDL: 00431618  NKC: av2015864233  NLG: 44579  NLK: KAC199600855  NTA: 069704929  RSL: 000035115  SELIBR: 176381  SUDOC: 030270138  VcBA: 495/54178  VIAF: 100219535   WorldCat (עם VIAF): 100219535
סטודנטים תומכי ישראל

| --- | --- |
סמליל הארגון
 פעילות:  ארגון סטודנטים פרו-ישראלי בינ"ל
 מדינה:  ארצות הברית 
 מטה הארגון:  מינסוטה
 מייסדים:  וולריה צ'ייזין, אילן סנלניקוב, נאור ביטון
 תקופת הפעילות:  2012–הווה (כ־13 שנים) 
 אתר הבית
 
סטודנטים תומכי ישראל (באנגלית: Students Supporting Israel - SSI) היא רשת סטודנטיאלית פרו-ישראלית אשר תומכת במדינת ישראל כמדינה יהודית ודמוקרטית בגבולות בני-הגנה. נכון ליוני 2015, לארגון ישנם 48 תאים ברחבי ארצות הברית, קנדה ואוסטריה הפועלים בתיאום. הארגון הוקם בשנת 2012 במדינת מינסוטה, ארצות הברית, וב-2016, משרדיו הראשיים שוכנים בעיר מיניאפוליס.
מייסדי הארגון הם אילן סינלניקוב, נאור ביטון וולריה צ'ייזין.
מטרת הארגון

מטרתם של "סטודנטים תומכי ישראל" היא לשנות את השיח האנטי-ישראלי שאותו חווים לדעתם סטודנטים בקמפוסים על ידי הקניית האפשרות להשמיע עמדות בעד ישראל, כחלק מתנועה ארצית חזקה. אחד מיעדי התנועה הוא להראות לסטודנטים כי הם אינם לבד במאבקם נגד מה שהם רואים כדמונזיציה של ישראל בקמפוסים ברחבי העולם.
הישגים ופרסי הוקרה

כחלק מהמאבק בתנועת החרם (BDS) נגד ישראל, הצליחו תאי הארגון להעביר באוניברסיטת מינסוטה, אוניברסיטת ג'ורג'יה, אוניברסיטת אינדיאנה ואוניברסיטת A&M בטקסס החלטות שקוראות להגברת שיתופי הפעולה בין אוניברסיטאות אמריקאיות לאוניברסיטאות ישראליות. החלטות אלו הן חלק מקמפיין נגדי ומתואם שמנהל SSI נגד ארגון SJP ותנועת ה-BDS שקוראים לחרם על ישראל.
ב-2015 הארגון זכה בפרס של קונסוליית ישראל בשיקגו לפעילות פרו-ישראלית יוצאת דופן. בשנת 2014, SSI זכה בפרס דוד בר-אילן של ארגון CAMERA ובפרס השנתי של ארגון ציוני אמריקה.
אירוע שנוי במחלוקת במכללת אוגסבורג - מינסוטה

אגודת הסטודנטים במכללת אוגסבורג, מכללה לותרנית פרטית במינסוטה, מנעה מתא של SSI להירשם כארגון סטודנטים רשמי בקמפוס. כחלק מתהליך הרישום נשאלו הסטודנטים שתומכים בישראל האם הם אינם מתביישים לתמוך בעמדה "מנוגדת לצדק".
הארגון יצא לקמפיין אינטרנטי שביקר את החלטת המכללה. לאחר מספר שבועות, הודיע סגן נשיא מכללת אוגסבורג בהודעה רשמית כי "החלטת אגודת הסטודנטים מבוטלת וסטודנטים תומכי ישראל (SSI) יוכרו באופן רשמי כתא סטודנטים בקמפוס".
ראו גם

הסברה ישראלית
הערות שוליים

↑  SSI Website, רשימת תאים
↑  Students Supporting Israel, האתר הרשמי
↑  Algemeiner Website, התאחדות הסטודנטים של אוניברסיטת ג'ורג'יה אישרה החלטה לתמיכה בישראל
↑  Atlanta Jewish Times, החלטה פרו-ישראלית באוניברסיטת אטלנטה
↑  The Batt - Texas A&M University Paper, אוניברסיטת טקסס A&M מעבירה החלטה שקוראת לתמיכה בישראל
↑  קונסוליית ישראל בשיקגו, זכייה בפרס Bridge - Award
↑  CAMERA, SSI זוכה בפרס בר-אילן
↑  TC JewFolk, מכללת אוגסבורג מנעה מארגון SSI להירשם כארגון סטודנטים בקמפוס
↑  Minnesota JCRC, ראשי מכללת אוגסבורג הופכים את החלטת אגודת הסטודנטים ומאשרים את SSI כארגון רשמי בקמפוס. (ארכיון)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטודנטים תומכי ישראל".
Skyfall (שיר)

Skyfall (בעברית: שמיים נופלים) הוא סינגל שהוקלט על ידי הזמרת-יוצרת הבריטית אדל. השיר יצא לאור ב-5 באוקטובר 2012, כסינגל הראשון והיחיד מתוך הפסקול של הסרט "סקייפול", תחת חסותן של חברות התקליטים קולומביה רקורדס ואקס-אל רקורדינגס.
השיר זכה להצלחה בין-לאומית ונמכר בעולם בסדר גודל של כ-7.2 מיליון עותקים, כבש 17 צמרות מצעדים, וזכה בכ-11 פרסים, בהם: פרס גראמי, פרס אוסקר, פרסי המוזיקה הבריטית, פרס גלובוס הזהב, ופרס איגוד מבקרי הקולנוע האמריקאי.
עם יציאתו נכנס השיר אל המקום השמיני במצעד הבילבורד הוט 100, השני במצעד הסינגלים הבריטי, והראשון במצעד שבצרפת.
רקע וכתיבה

השיר נכתב על ידי אדל ופול אפוורת', והופק על ידי אפוורת' גם כן. אפוורת' אמר שביחד עם אדל, היה ניסיון להכיל בשיר את הסגנונות הישנים של הפסקולים האחרים בסדרת ג'יימס בונד. השיר הוא שיר פופ, המשלב בתוכו מקהלה.
הופעה וגרסאות כיסוי

עם השיר הופיעה אדל לראשונה בטקס פרסי אוסקר ה-85, ב-24 בפברואר 2013. לאחר הופעתה, הוכרז כי השיר זכה באותו הטקס בפרס אוסקר בקטגוריית - "השיר המקורי הטוב ביותר". אדל אמרה שכדי להתגבר על פחד הבמה שלה, היא לקחה כמה עצות מאיידה פילד, אשתו של רובי ויליאמס. מוקדם יותר בטקס, שירלי באסי, ביצעה את השיר "Goldfinger", ללא כל קשר לסרט עצמו.
רשימת השמעה

הורדה דיגיטלית
Skyfall" – 4:49"
UK תקליטור\7" תקליט
Skyfall" – 4:49"
Skyfall" (Instrumental) – 4:46"
פרסים ומועמדויות

| שם הטקס\תחרות | פרס | תוצאה |
| --- | --- | --- |
| טקס פרסי אוסקר ה-85 | השיר המקורי הטוב ביותר | זכייה |
| 2013 BRIT Awards | הסינגל של השנה | זכייה |
| 18th Critics' Choice Awards | השיר הטוב ביותר | זכייה |
| טקס פרסי גלובוס הזהב ה-70 | השיר המקורי הטוב ביותר | זכייה |
| Houston Film Critics Society | השיר המקורי הטוב ביותר | זכייה |
| Las Vegas Film Critics Society | השיר הטוב ביותר | זכייה |
| Phoenix Film Critics Society | השיר המקורי הטוב ביותר | זכייה |
| פרס סטלייט 2012 | השיר המקורי הטוב ביותר | מועמדות |
מיקומי שיא

|   ‏‏‏  מצעדים ודירוגים (2012–2013)> מדינה |   ‏‏‏  מצעדים ודירוגים (2012–2013)> מצעד |   ‏‏‏  מצעדים ודירוגים (2012–2013)> מיקום שיא |   ‏‏‏  מצעדים ודירוגים (2012–2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 5 |  |
|  איסלנד | הפלייליסט | 2 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 8 |  |
|  ארצות הברית | מצעד השירים העכשוויים למבוגרים | 11 |  |
|  ארצות הברית | מצעד 40 השירים למבוגרים | 14 |  |
|  ארצות הברית | מצעד שירי הדאנס קלאב | 10 |  |
|  ברזיל | טופ 100 ברזיל | 25 |  |
|  גרמניה | GfK – טופ 100 | 1 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 1 |  |
|  יוון | IFPI Greece | 1 |  |
|  יפן | יפן הוט 100 | 20 |  |
|  ישראל | מדיה פורסט ישראל | 1 |  |
|  ישראל | גלגלצ | 4 |  |
|  לבנון | מצעד 20 העליונים הרשמי של לבנון | 1 |  |
|  לוקסמבורג | בילבורד | 1 |  |
|  מקסיקו | טופ 100 – מקסיקו | 21 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 2 |  |
|  סלובקיה | ČNS IFPI | 5 |  |
|  ספרד | PROMUSICAE | 4 |  |
|  סקוטלנד | מצעד הסינגלים הסקוטי | 3 |  |
|  פולין | ZPAV | 5 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 1 |  |
|  צרפת | SNEP | 1 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 3 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  גרמניה | GfK – טופ 100 | 17 |  |
|  הולנד | מצעד 40 הסינגלים ההולנדיים | 8 |  |
|  הונגריה | Rádiós Top 40 | 38 |  |
|  הממלכה המאוחדת | מצעד הסינגלים הבריטי | 20 |  |
|  ולוניה | אולטראטופ 40 | 8 |  |
|  ישראל | מדיה פורסט ישראל | – |  |
|  ישראל | גלגלצ | 6 |  |
|  פינלנד | המצעדים הפיניים הרשמיים | 13 |  |
|  פלנדריה | אולטראטופ 50 | 16 |  |
|  צרפת | SNEP | 5 |  |
|  שווייץ | המצעד השווייצרי | 20 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  גרמניה | GfK – טופ 100 | 88 |  |
|  הונגריה | Rádiós Top 40 | 46 |  |
|  ולוניה | אולטראטופ 40 | 20 |  |
|  פלנדריה | אולטראטופ 50 | 50 |  |
|  קנדה | קנדה הוט 100 | 52 |  |
|  שווייץ | המצעד השווייצרי | 28 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | פלטינה 2× | 60,000 |
| ארצות הברית (RIAA) | פלטינה 2× | 2,000,000 |
| בלגיה (BEA) | פלטינה | 30,000 |
| בריטניה (BPI) | פלטינה | 1,300,000 |
| גרמניה (BVMI) | פלטינה | 300,000 |
| דנמרק (IFPI Denmark) | פלטינה | 30,000 |
| מקסיקו (AMPROFON) | פלטינה 2× | 120,000 |
| ניו זילנד (RMNZ) | זהב | 7,500 |
| פינלנד (Musiikkituottajat) | זהב | 5,214 |
| קנדה (Music Canada) | פלטינה 5× | 400,000 |
סיכום
| בכל העולם | — | 7,280,000 |
 מכירות + הזרמת מדיה בלבד
האספה הכללית של אוהיו

| --- | --- |

 מדינה:  אוהיו אוהיו
 סוג:  רשות מחוקקת
 בתים:  הסנאט של אוהיו • בית הנבחרים של אוהיו
 היסטוריה
 תקופת הפעילות:  1 במרץ 1803 – הווה (222 שנים)
 הרכב
 מספר מושבים:  132 (33 סנאטורים; 99 חברי בית הנבחרים)
    רפובליקנים (26)  דמוקרטים (7)      רפובליקנים (67)  דמוקרטים (32)
  המפלגה הרפובליקנית    המפלגה הדמוקרטית
 בחירות
 שיטת בחירות:  בחירות ישירות
 בחירות קודמות:  2022
 בחירות הבאות:  2024
 משכן
 
 קולומבוס, אוהיו
 קואורדינטות:  39°57′42″N 82°59′55″W﻿ / ﻿39.9616°N 82.9987°W﻿ / 39.9616; -82.9987
 אתר אינטרנט
 www.legislature.ohio.gov
 
בית המחוקקים של אוהיו (באנגלית: Ohio General Assembly) הוא בית המחוקקים של אוהיו והרשות המחוקקת במדינה זו. בית המחוקקים מורכב מהסנאט של אוהיו – הבית העליון – המורכב מ-99 סנאטורים, ומבית הנבחרים של אוהיו – הבית התחתון – המורכב מ-99 חברים. שני בתי בית המחוקקים מתכנסים בבירת המדינה, קולומבוס.
היסטוריה

בית המחוקקים התכנס לראשונה בצ'יליקות'י (אנ'), אז בירת אוהיו, ב-1 במרץ 1803. החוקה השנייה של אוהיו, שנכנסה לתוקף ב-1851, נטלה מחברי בית המחוקקים את היכולת לבחור את פקידי הרשות המבצעת בממשלה המדינתית, והעניקה זאת לידי הבוחר. החוקה הגדירה מעין נוסחה, מסובכת-מה, שחילקה את מחוזות אוהיו ומספר המושבים בשני בתי בית המחוקקים, והשתנתה משנה לשנה.
בשנת 1903 שונתה שיטת החלוקה בעקבות "תיקון האנה" (על שם מארק האנה) שהעניק למושל אוהיו סמכות וטו על החלטות בית המחוקקים אשר ניתנת לעקיפה ברוב של שני שלישים בשני בתי בית המחוקקים. בכינוס החוקתי האחרון שנערך באוהיו ב-1912, הוענקה למושל הסמכות להטיל וטו חלקי על סעיפים ספציפיים בהצעות חוק, ובמקביל הפחיתה את הרוב הדרוש לעקיפת וטו רגיל לשלוש חמישיות. ב-1956 התקיים משאל עם ובו הוארכה תקופת סנאטורים משנתיים לארבע שנים.
תיקון האנה, שהבטיח לכל מחוז באוהיו לפחות נציג אחד, הבטיח שהאזורים הכפריים במדינה ישלטו בבית המחוקקים. עם זאת, פסיקות אחדות של בית המשפט העליון של אוהיו בעניין העיקרון "קול אחד לכל אחד", חייבו חלוקה יחסית פר אוכלוסייה. אי לכך, ב-1964 התקיימה חלוקה מחדש של מחוזות הבחירה באוהיו. החל מבחירות 1966 נקבע מספר המושבים כדלקמן: 99 חברי סנאט ו-33 חברי בית נבחרים.
במהלך שנות ה-80 של המאה ה-20 חתרו פעילים שונים במפלגה הרפובליקנית של אוהיו לעיגון בחוק של הגבלת כהונה. ב-1992 התקיים משאל עם נוסף אשר קבע הגבלת כהונה של שמונה שנים רצופות בתפקיד: ארבע קדנציות רצופות בבית הנבחרים או לחלופין שתי קדנציות רצופות בסנאט. שנות כהונה נחשבות רצופות אם מפרידות ביניהן פחות מארבע שנים. חבר בית המחוקקים לשעבר שכיהן שמונה שנים הופך מחדש לכשיר להיבחר לאחר ארבע שנים מחוץ לשירות הציבורי.
מינויים

בית הנבחרים של אוהיו והסנאט של אוהיו משתמשים בשיטות מעט שונות למילוי מושבים לא-מאוישים. בשני הבתים נבחר תחילה מחליף על ידי חברי הגוף הרלוונטי המזוהים עם אותה מפלגה כמו החבר הנעדר. בבית הנבחרים יכהן המחליף למשך שארית הקדנציה. בסנאט, המחליף יכהן את שארית הקדנציה רק אם האינטררגנום התרחש לאחר 20 החודשים הראשונים של כהונת הסנאט בת ארבע השנים. אם המשרה הפנויה הנוצרה במהלך 20 החודשים הראשונים של הקדנציה, אזי תתקיימנה בחירות מיוחדות במקביל לבחירות הסדירות הנערכות אחת לשנתיים בכל המדינה. המחליף שנבחר על ידי חברי המפלגה יכהן במקרה זה עד סוף דצמבר שלאחר הבחירות המיוחדות, כאשר הזוכה בבחירות עצמן ימלא את שארית הקדנציה.
הערות שוליים

↑  Blue, Frederick J. (Autumn 2002). "The Date of Ohio Statehood". Ohio Academy of History Newsletter. Archived from the original on September 11, 2010.
↑  A Brief History of Ohio's State Government
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007369259205171  SNAC: w6gn8zdq  VIAF: 266552237   WorldCat (עם VIAF): 266552237
האספה הכללית של קרוליינה הצפונית

| --- | --- |
 מדינה:  ארצות הברית 
 היסטוריה
 תקופת הפעילות:  20 במאי 1775 – הווה (249 שנים) 
 משכן
  
 North Carolina State Legislative Building 
 אתר אינטרנט
 www.ncleg.net
 
האספה הכללית של קרוליינה הצפונית (באנגלית: North Carolina General Assembly) היא בית המחוקקים הדו-ביתי של מדינת צפון קרוליינה שבארצות הברית. האספה הכללית מורכבת מהסנאט כבית עליון ומבית הנבחרים כבית תחתון. האספה הכללית מתכנסת בבניין המחוקקים של מדינת צפון קרוליינה שבראלי.
מאז 1868 יש בבית הנבחרים כ-120 חברים, ו־50 חברים בסנאט. אין הגבלת כהונה באף אחד מהבתים.
בשני הבתים ישנה כהונה בת שנתיים והם נשלטים כיום (נכון לאוקטובר 2024) על ידי המפלגה הרפובליקנית, ברוב הדרוש כדי לבטל וטו (העומד על כ-60%).
כהונה

באספה הכללית יש 170 חברים נבחרים – כ-120 בבית הנבחרים ו-50 בסנאט. כל אחד מייצג מחוז. לכל בית יש הסמכות הבלעדית לפקח על הבחירות ועל הכשירות של חבריו בהתאמה. המחוקקים נבחרים אחת לשנתיים, בשנים זוגיות. תקופת כהונתם מתחילה בתחילת ינואר שלאחר הבחירות ואין הגבלת כהונה כלל. כל המחוקקים נשבעים שבועת כהונה שנוסחה על ידי המדינה. במקרה של פינוי מושב, המושל מחויב מבחינה חוקתית למנות אדם בהתאם להחלטת הוועד המנהל המחוזי של המפלגה הפוליטית שאיישה את המושב בתחילה.
חברי האספה מקבלים שכר בסיס של 13,951 דולר לשנה, בתוספת תשלומי יום והחזרי נסיעות. העלאות בשכר המחוקקים שאומצו על ידי האספה לא יכולות להיכנס לתוקף אלא לאחר הבחירות.
לרוב החוקים יש "תאריך תוקף" הקובע את מועד כניסתם לתוקף. אלה שאין להם התניה מפורשת נכנסים לתוקף 60 יום לאחר אישור האספה.
לאספה יש סמכות לגבות מיסים והיא מאשררת את תקציב המדינה. האספה אחראית גם לשרטט את המחוזות של חבריה שלה ושל מחוזות הבחירה לקונגרס הפדרלי לאחר כל מפקד אוכלוסין אמריקאי המתקיים אחת לעשור. המושל חותם על הצעות חוק שהתקבלו על ידי האספה הכללית ומוסמך להטיל וטו בחלק מהמקרים. ניתן לבטל וטו ברוב קולות של שלוש חמישיות מהאסיפה. הצעות חוק מקומיות והחלטות חלוקה מחדש של הקונגרס אינן כפופות לווטו של המושל. מלבד חקיקה רגילה, שני בתי האספה הכללית יכולים גם להוציא החלטות משותפות שאינן כפופות לווטו.
האספה מחזיקה בסמכות הפיקוח על הבירוקרטיה המנהלית של המדינה. היא יכולה לשנות צווים ביצועיים של מושל הנוגעים לארגון סוכנויות המדינה על ידי החלטה משותפת. לוועדה המחוקקת המשותפת לשני הבתים יש סמכות לגישה למסמכי סוכנויות מדינתיות ולפיקוח על מתקני הסוכנויות והקבלנים של צפון קרולינה. החוקה מאפשרת לאספה הכללית לדאוג למילוי משרות ביצועיות שלא נקבעו כבר בחוקה. האספה רשאית גם להקים ולפרק סוכנויות. החוקה מסמיכה את בית הנבחרים להדיח את נבחרי המדינה ברוב רגיל. במקרה שבו פקיד יודח, הסנאט מקיים משפט, ויכול להרשיע פקיד ברוב של שני שלישים קולות ולהדיח אותו מתפקידו. האספה הכללית יכולה ברוב קולות של שני שלישים להוציא את המושל והשופטים לנבצרות.
לאספה הכללית הסמכות הבלעדית להציע תיקונים לחוקת המדינה. אם הצעת תיקון זוכה לתמיכה של שלוש חמישיות מהבית ומהסנאט, היא עומדת לאשרור במשאל עם כלל-מדינתי. תיקוני החוקה אינם כפופים לווטו של המושל.
צפזולין

| --- | --- |

 
 שם IUPAC
 (6R,7R)-3-{[(5-methyl-1,3,4-thiadiazol-2-yl)thio]methyl}-8-oxo-7-[(1H-tetrazol-1-ylacetyl)amino]-5-thia-1-azabicyclo[4.2.0]oct-2-ene-2-carboxylic acid
 שמות מסחריים בישראל
 צפמזין, צפאזול, קפאזולין
 נתונים כימיים
 כתיב כימי:  C14H14N8O4S3 
 מסה מולרית:  454.5
 נתונים פרמוקוקינטיים
 מטבוליזם:  ללא
 זמן מחצית חיים:  1.8 שעות
 הפרשה:  כלייתית
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון B1 (אוסטרליה), קטגוריית סיכון B 
 סיכון לתלות:  לא קיים
 דרכי מתן:  דרך הווריד, דרך השריר
 מזהים
 קוד ATC:  J01DB04 
 מספר CAS:  25953-19-9
 PubChem:  33255
 ChemSpider:  30723
 
צפזולין (Cefazolin) היא תרופה אנטיביוטית מן הדור הראשון של משפחת הצפלוספורין. התרופה ניתנת בעירוי תוך-ורידי או בזריקה תוך-שרירית, והיא משמשת לטיפול בזיהומים שונים הנגרמים מ-Staphylococcus aureus ומסטרפטוקוקים, כמו גם חיידקים גראם-שליליים מסוימים. התרופה נכללת ברשימת התרופות החיוניות של ארגון הבריאות העולמי.
שימושים קליניים

צפזולין משמשת לטיפול בזיהומים מזני Staphylococcus רגישים למתיצילין וזני Streptococcus. כמו כן, יש לה פעילות נגד מתגים גראם שליליים דוגמת Escherichia coli, Klebsiella pneumoniae ו-Proteus mirabilis שלא רכשו עמידות לצפלוספורינים מדור ראשון. ברוב המקרים היא יכולה לשמש תחליף לטיפול בפניצילין עבור אנשים עם אלרגיה לפניצילין.
עם סוגי הזיהומים שהאנטיביוטיקה משמשת לטיפול בהם נמנים: זיהומי עור ורקמות רכות, לרבות צלוליטיס, זיהום בדרכי השתן וזיהומים בדרכי המרה, אוסטאומייליטיס, זיהומים בזרם הדם ואנדוקרדיטיס זיהומית. כמו כן, התרופה משמשת לטיפול מניעתי לפני ניתוחים. לתרופה חדירות נמוכה למערכת העצבים המרכזית, ועל כן אינה משמשת לטיפול בדלקת קרום המוח.
מקובל לתת את התרופה במבוגרים במינון של 1–2 ג' שלוש פעמים ביום, כאשר בזיהומים קשים, למשל זיהום בזרם הדם ואנדוקרדיטיס, ההתוויה היא לתת במינון הגבוה. בילדים המינון המקובל הוא 25–100 מ"ג לק"ג גוף ליום אשר מחולקים על פני שלוש מנות, ובזיהומים קשים 150 מ"ג לק"ג גוף ליום. הפרעות בתפקוד הכלייתי דורשות התאמת מינון.
מבנה כימי

צפזולין בנויה מחומצה 7-אמינוצפלוספורנית, אשר אליה מחוברים בעמדה C7 (שייר R1) שייר 5-מתיל-תיאדיאזוליל-תיומתילי ובעמדה C3 (שייר R2) שייר טטראזוליל-אצטילי. חומצה 7-אמינוצפלוספורנית היא מבנה השלד של הצפלוספורינים שעשוי טבעת בטא-לקטם המחוברת לטבעת דיהידרותיאזין.
מנגנון פעולה

מנגנון הפעולה של צפזולין, כמו גם של יתר הצפלוספורינים בהיותם בטא-לקטמים, נובע מעיכוב האנזים טרנספפטידאז על ידי הטבעת הבטא-לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו. הזיקה הגבוהה של צפזולין ל-PBP2 ול-PBP3 מקנה לו את פעילותו הבקטריוצידית נגד S. aureus.‏
פרמקוקינטיקה

צפזולין ניתנת בעירוי תוך-ורידי או בזריקה לתוך-השריר ומתפזרת ברוב רקמות הגוף, למעט בנוזל המוח והשדרה בשל חדירותה נמוכה דרך מחסום דם-מוח. נפח הפיזור שלה במבוגרים הוא כ-0.2 ליטר לק"ג. היא נקשרת לחלבונים בשיעור של 80% ומפונה, מבלי שהיא עוברת מטבוליזם, בכליות דרך נשא אניונים אורגניים. זמן מחצית החיים של התרופה הוא 1.8 שעות.
תופעות לוואי

בדומה לכלל הצפלוספורינים, צפזולין עלולה לגרום לתגובה אלרגית המתבטאת בסרפדת עד כדי אנפילקסיס. יחד עם זאת, צפלוספורינים גורמים לפחות תגובות אלרגיות בהשוואה לפניצילינים. מאחר שלצפזולין אין שייר משותף עם תרופות פניציליניות, לא צפויה תגובה אלרגית במתן צפזולין לאנשים עם אלרגיה לפניצילין. תופעות לוואי שכיחות (עד 10%) נוספות הן תופעות לוואי של מערכת העיכול – שלשול, הקאה וכאב בטן – ובכלל זה גם דלקת מעי מקלוסטרידיואידס דיפיצילה. תופעות לוואי נדירות יותר (פחות מ-1%) הן תופעות לוואי המטולוגיות, כלייתיות ונוירולוגיות. צפזולין אינה גורמת לתגובת דיסולפירם-אלכוהול כאשר ניטלת במקביל לשתיית אלכוהול.
הערות שוליים

↑  Sivakumar B, Parthasarathy K, Murugan R, et al. Isolation and characterisation of degradation impurities in the cefazolin sodium drug substance. Scientia Pharmaceutica. 2013 Oct-Dec;81(4):933-950. DOI: 10.3797/scipharm.1304-14.
↑  Fontana, R., Cornaglia, G., Ligozzi, M., & Mazzariol, A. (2000). The final goal: penicillin-binding proteins and the target of cephalosporins. Clinical Microbiology and Infection, 6, 34–40. doi:10.1111/j.1469-0691.2000.tb02038.x
↑  Kitson, Trevor M. (1987). The effect of cephalosporin antibiotics on alcohol metabolism: A review., 4(3), 143–148. doi:10.1016/0741-8329(87)90035-8
| --- | --- |
בקרת זהויות :  LNB: 000337139 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סוסון האצה

| סוסון האצה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: אבובונאים
משפחה:: אבובוניים
סוג:: Phycodurus
מין:: סוסון האצה
שם מדעי
 Phycodurus eques ‏גינטר, 1865
תחום תפוצה


סוסון האַצָה (שם מדעי: Phycodurus eques), המוכר גם בשם דרקון ים עלי (תרגום של כינויו באנגלית, Leafy Sea Dragon) הוא מין דג ימי המשתייך למשפחת האבובוניים, משפחה בה חבר גם סוסון הים, והוא המין היחיד בסוג Phycodurus.
מאפיינים

יצורים אלה מצויים אך ורק במים הרדודים והקרירים שסביב דרום ומזרח אוסטרליה. לכל אורך גופם דבלולים וציציות דמויי עלי אצה. מטרת ציציות אלה היא הסוואה בלבד, והן אינן משמשות להנעה. סוסון האצה נע באמצעות סנפיר החזה שעל חזהו וסנפיר הגב המצוי קרוב לזנב. סנפירים קטנים אלה שקופים לחלוטין וקשה לראותם בשל תנועתם הגלית הזערורית הגורמת לתזוזה מתונה של היצור והמשלימה היטב את האשליה של עשב ים צף.
בדומה למקור שמם של סוסוני הים נובע מקור שמם באנגלית, דרקון ים, מדמיון מקרי ליצור אחר (מיתולוגי במקרה זה). סוסוני האצה קטנים למדי בהשוואה למפלצות ים, אבל כסוג של סוסוני ים הם גדולים מאוד ומגיעים עד לגודל של 45 סנטימטר. סוסוני האצה ניזונים מפלנקטון, אצות וסחופת קטנה אחרת, ואין להם אויבים טבעיים מלבד האדם. הנקבות מטילות את הביצים המופרות לתוך כיס בזנב הזכר שנסגר ומשמש כמדגרה, וממנו יוצאים צעירים הדומים להוריהם.
סוסוני האצה הם יצורים בסכנת הכחדה בשל זיהום הסביבה וסכנת שפכים תעשייתיים רעילים, וכן בשל איסוף בידי צוללים, המקבלים בעבורם מחיר גבוה מאספנים. בתגובה לסכנות אלה הכריזה ממשלת אוסטרליה על סוסון האצה בעל חיים מוגן.
על פי גיליון נובמבר 2006 של "נשיונל ג'יאוגרפיק", ייתכן שסוסון האצה וסוסון עשב הם אותו מין באזורי תפוצה שונים.
סוסון האצה הוא הסמל הימי הרשמי של מדינת דרום אוסטרליה.
הערות שוליים

↑  סוסון האצה באתר הרשימה האדומה של IUCN
| --- | --- |
בקרת זהויות :  NLI: 987007537565105171  LCCN: sh2005000608 
סוסון האצה
אוסקר דויטש

| --- | --- |

 לידה:  25 באפריל 1963 (בן 61) וינה, אוסטריה 
 מדינה:  אוסטריה 
 השכלה:  American International School Vienna 
 פרסים והוקרה:  מדליית הזהב הגדולה להוקרה על שירות הרפובליקה האוסטרית (2025) 
 
אוסקר דויטש (בגרמנית Oskar Deutsch;‏ נולד ב-1963) הוא איש עסקים יהודי אוסטרי. משמש כנשיא הקהילה היהודית בווינה וראש הפדרציה של הקהילות היהודיות באוסטריה מאז 2012.
קורות חיים

דויטש רכש את השכלתו התיכונית בבית הספר הבינלאומי האמריקאי בווינה ומאוחר יותר רכש תואר באוניברסיטת וינה לכלכלה ועסקים. לאחר שמילא תפקידים שונים בחברת המסחר שבבעלות משפחתו בווסלדורף התמנה כמנכ"ל החברה.
ב-1993 דויטש התמנה כחבר בקולוסארט של הקהילה היהודית בווינה וב -21 בפברואר 2012 נבחר לראש הקהילה כיורשו של אריאל מוזיקנט.
דויטש הוא גם סגן נשיא הקהילה היהודית דתית (נבחר ב־1999) ויו"ר מועדון הספורט מכבי וינה. בשנת 2011 עמד בראש הוועדה המארגנת של מכביית אירופה ה -13 בווינה.
בשנת 2017 פרסם את ספרו "עתיד אירופה ויהדות: דחפים לשיח חברתי" Böhlau Verlag.